jkorsvik/nowiki_second_scrape_merged huggingface dataset:
Anne Beate Odland

Anne Beate Odland (født 22. august 1947) er en norsk skuespiller og sanger.
Hun ble tatt ut til «Hår» ved Den Nationale Scene i Bergen i 1970,  men allerede før det var hun med i Brand  ved Rogaland Teater.  Etter Statens Teaterhøgskole ble hun fast ansatt og fikk mange store roller på Riksteatret –  innimellom sangstudieopphold i New York med stemme- og musikklærere ved Juilliard School of Music. Også vellykket prøvesang for Kirsten Flagstads akkompagnatør og orkesterleder Edwin Mac Arthur.


== Roller ==
Spilt tittelrollene i Victoria av Knut Hamsun, regi Sverre Udnæs, Hedda Gabler, regi Pål Løkkeberg, Sally Bowles i Cabaret, Den syngende narr i Tor Åge Bringsværds Da er jeg en klingende bjelle, musikk Terje Rypdal, regi Svein Erik Brodal, Offenbachs Fagre Helena” (nynorskversjon av Hartvig Kiran) regi Göran Eriksson,  Eline i Fru Inger til Østeraad, regi Sven Erik Brodal, (turné også i Sverige), Nattviol i Cappelens Eufemianatten på Akershus festning, regi J. Møyen,  Fru Linde i Et dukkehjem, regi Johan Huldt, (også turné i Sverige), Heksa fra Nord i Trollmannen fra Oz i Sam Besekows regi,  Heksa i Nesegrevet,  til OL på Lillehammer, og Festspillene i Bergen, regi Edith Roger, Jubelbrus med champagnesus, regi Arne Lindtner Næss, Fru Hedvig Anker i grunnlovsjubileumsforestillingen i og rundt Eidsvollsbygningen: Spillet om Eidsvold i Barthold Halles regi.
Utlånt til millenniumskiftets festforestilling ved Haugesund Teater i tittelrollen ”Gutlarina” med stort kor og orkester, og turnerte også med bl.a. Wenche Foss i My Fair Lady.
Spilt i den finske filmen ”Jon” regi Jaco Pühälle, foto Kari Solberg, prisbelønnet i Europa. Siden bl.a. filmen ”Mistet”, regi Lisa Gamlen, foto Anna Myking, filmen prisbelønnet ved filmfestival i Oslo. Også medvirket i Radioteatret og i TV.
Av Aftenpostens teaterkritiker kalt ”ett av de mest uttrykksfulle ansikter i norsk teater”. 
Har spilt på rundt 200 steder i Norge foruten Svalbard og gjestespill i Sverige.
Hun har også diplomeksamen etter utdannelse i  grafisk  design og reklame ved Kunsthåndverkskolen i Bergen og Konstindustriskolan i Göteborg, og har stilt ut arbeider i grafikk og maleri.


== Referanser ==


== Eksterne lenker ==
(en) Anne Beate Odland på Internet Movie Database
Unibet.com Cycling Team

Unibet.com Cycling Team var et svensk sykkellag som holdt til i Belgia. Laget var en fortsettelse av det belgiske laget MrBookmaker.com, og fikk ProTourlisens i desember 2006.
I likhet med Astana Team var de ikke garantert å få stille i alle ProTour-ritt 2007-sesongen pga. uenighet mellom UCI og flere ritt-arrangører. I tillegg hadde de problemer med å få stille i sykkelritt i Frankrike. Dette fordi det ble hevdet at de stred mot fransk lov når sponsoren var et nettsted for gambling. 
15. august 2007 ble det kunngjort at laget skulle legges ned etter 2007-sesongen, blant annet fordi de ikke fikk stille i en eneste Grand Tour.Stammen i laget fortsatte som det profesjonelle kontinentallaget Cycle Collstrop.


== 2007 ==


=== Rytterne ===


=== Seire ===


== Referanser ==
Muttiah Muralitharan

Muttiah Muralitharan (født 17. april 1972 i Kandy) er en srilankisk cricketspiller som spiller for Sri Lankas landslag,  Tamil Union, og Chennai Super Kings. Han har spilt 133 Testkamper for Sri Lanka, og holder med det landsrekorden. Han anses å være en av crickethistoriens beste bowlere, ved siden av australieren Shane Warne, og ble kåret til verdens beste cricketspiller av bladet «Wisden» i 2006.
Muralitharan er den første cricket-spilleren som har tatt 800 wickets i test-kamper (femdagerskamper). Han tok den siste mot India 22. juli 2010. Da var han 38 år gammel, og hadde spilt 133 test-kamper.


== Referanser ==


== Eksterne lenker ==
(en) Muttiah Muralitharan – ESPNcricinfo.com
Southern Pacific Railroad

Southern Pacific Railroad var et jernbaneselskap i USA, etablert i 1865. I 1932 kjøpte Southern Pacific St. Louis Southwestern Railway, også kjent som Cotton Belt, men det fortsatte som et datterselskap fram til 1992. I begynnelsen av 1980-tallet ble det planlagt en fusjon mellom Southern Pacific og Santa Fe. Det endte med at Southern Pacific ble kjøpt av selskapet bak Santa Fe.
Amerikanske myndigheter aksepterte ikke fusjonen og i 1988 solgte Santa Fe Southern Pacific til Denver and Rio Grande Western Railroad som slo de to selskapene sammen. Markedsføringsårsaker lå bak beslutningen om å la trafikken fortsette med å gå under navnet Southern Pacific. Økonomisk gikk det imidlertid dårlig og i 1996 ble selskapet kjøpt av Union Pacific, blant annet for å møte konkurransen fra det nyetablerte Burlington Northern and Santa Fe Railway.


== Eksterne lenker ==
Southern Pacific Historical and Technical Society (engelsk)
Volkhov (by)

Volkhov (russisk: Волхов) er en by i Leningrad oblast (Leningrad fylke) i Russland. Byen ligger 122 kilometer øst for St. Petersburg og har 54 500 innbyggere. 
Volkhov ligger ved elven Volkhov, som var en viktig ferdselsåre for skandinaviske vikinger på vei til Novgorod og Bysants. Her ble Lenins slagord om at «kommunisme er sovjetmakt og elektrifisering» delvis realisert ved bygging av Sovjetunionens første vannkraftverk som ble åpnet 19. desember 1926 og  et aluminiumsverk som stod ferdig i 1932. 
Elva Volkhov har sitt utspring i innsjøen Ilmen, og er 224 km lang, med utløp i Europas største innsjø, Ladoga, 25 km nord for Volkhov. Elva har et fall på 15 meter. 
10 km nord for Volkhov ligger Staraja Ladoga, som var den første hovedstad i det russiske riket, grunnlagt omkring 753.
Volkhov har inngått vennskapssamarbeid med Vefsn kommune i Nordland.


== Referanser ==


== Eksterne lenker ==
Offisielt nettsted 
(en) Volkhov – kategori av bilder, video eller lyd på Commons
Måøya

Måøya (også kalt Mauøya) utgjør sammen med Gårdsøya, Aursøyan, og Geitøya øygruppa Mausund i Frøya kommune i Trøndelag. Selve tettstedet med navnet Mausund ligger på Måøya og Gårdsøya.


== Referanser ==
UCI ProTour 2005

UCI ProTour 2005 var den første utgaven av det internasjonale sykkelforbundets UCI ProTour-system.


== Sykkelritt i UCI ProTour 2005 ==


== Individuelle resultater ==


== Eksterne lenker ==
Offisielt nettsted
Tiromancino

Tiromancino er en italiensk popgruppe som ble dannet i 1989. Den ble startet av Federico Zampaglione og har gitt ut 8 album. Musikken deres er en blanding av folkemusikk og electronica. Bandets syngende sangskriver er Federico Zampaglione, som er sønn av en kjent italiensk poet. Det er lett å se likhetstrekk mellom Fedricos tekster og farens poesi.


== Diskografi ==
1992 – Tiromancino
1994 – Insisto
1995 – Alone Alieno
1997 – Rosa spinto
2000 – La descrizione di un attimo
2002 – In continuo movimento
2004 – Illusioni parallele
2005 – 95-05 (greatest hits)
2007 – L'alba di domani


== Eksterne lenker ==
Offisielt nettsted 
(en) Tiromancino – kategori av bilder, video eller lyd på Commons 
(en) Tiromancino på Discogs 
(en) Tiromancino på MusicBrainz 
(en) Tiromancino på Songkick 
(en) Tiromancino på Genius — sangtekster
Anneli Jäätteenmäki

Anneli Tuulikki Jäätteenmäki (født 11. februar 1955 i Lappo) er en finsk politiker som representerer Centern.
Hun var medlem av Finlands riksdag fra 1987 til 2004, justisminister i Esko Ahos regjering fra 1991 til 1995, partileder fra 2002 til 2003 og Finlands statsminister fra 17. april til 18. juni 2003. Jäätteenmäki var Finlands første kvinnelige statsminister, men ble tvunget til å gå av etter bare to måneder, da hun ble anklaget for å ha løyet om hemmelige dokumenter angående Finlands Irak-politikk.Jäätteenmäki var medlem av Europaparlamentet fra 2004 til 2019.Hun er utdannet jurist fra Helsingfors universitet. Hun har vært kommuneadvokat i Lappo.


== Referanser ==


== Eksterne lenker ==
(fi) Offisielt nettsted 
(en) Anneli Jäätteenmäki – kategori av bilder, video eller lyd på Commons 
(en) Anneli Jäätteenmäki på Internet Movie Database 
Anneli Jäätteenmäki på Twitter 
Anneli Jäätteenmäki på Facebook 
Anneli Jäätteenmäki på Instagram 
(sv) Anneli Jäätteenmäki hos Finlands riksdag 
(sv) Anneli Jäätteenmäki hos Finlands statsråd 
(en) Anneli Jäätteenmäki hos Europaparlamentet 
(en) Anneli Jäätteenmäki hos Europarådets parlamentarikerforsamling 
«Anneli Jäätteenmäki». Biografiskt lexikon för Finland (svensk). Helsingfors: Svenska litteratursällskapet i Finland. 2008–2011. URN:NBN:fi:sls-4906-1416928957512.
Forfalskning av forespørsler på tvers av nettsteder

Forfalskning av forespørsler på tvers av nettsteder (engelsk: cross-site request forgery, CSRF) er ondsinnet datakode som er innfelt på en nettside som blir presentert til klienter av en server. Koden forleder klientmaskinen til å utføre uønskede, gjerne skadelige, operasjoner.
CSRF er et speilbilde av XSS-angrep. Mens et XSS-angrep utnytter nettstedets tillit til eksterne brukere, utnytter et CSRF-angrep brukernes tillit til nettstedet ved å lure dem til å tro at overført data kommer fra nettstedet. 
Om for eksempel en person er logget inn på et nettsted, A, hvor webskjemaet for å bytte passord er ubeskyttet, kan et annet nettsted utnytte dette ved å ha et JavaScript på sin side som endrer passordet på nettsted A ved å sende en forespørsel om det. En slik forespørsel vil virke helt legitim i nettsted A, fordi det er nettleseren som iverksetter det.
Eksempler på CSRF-angrep i HTML-kode:

<img src="www.websidensomskalfåCSRF.com/logout"> – Dette vil logge ut alle brukere som besøker en profil umiddelbart.
<img src="webside.com/user=delete"> – Dette ville slette alle brukere som besøker en profil.


== Se også ==
Forfalskning av forespørsler på serversiden


== Referanser ==
Jim Svenøy

Jim Svenøy (født 22. april 1972 i Molde) er en tidligere friidrettsutøver fra Elnesvågen i Fræna, Møre og Romsdal. Han spesialiserte seg på 3000 m hinder. Han representerte Elnesvågen IL, Fræna FIK og IK Tjalve.
Han kom til OL-finale i både Atlanta 1996 og Sydney 2000 samt i under VM i Athen 1997. 7. plass under VM 1997 på norsk rekord, 8.14,80 er sammen med bronsemedalje fra EM 1998 i Budapest hans beste mesterskapsløp.
Per 1. juni 2022 er Svenøy fremdeles norgesrekordholder på 3000 meter hinder med 8.12,05, fra et stevne i Brussel i  1997.


== Medaljer i norske mesterskap ==


== Se også ==
Norske rekorder i friidrett
Mestvinnende utøvere i NM i friidrett


== Referanser ==


== Eksterne lenker ==
(en) Jim Svenøy – Olympedia 
(en) Jim Svenøy – Sports-Reference (OL-resultater – arkivert) 
(en) Jim Svenøy – World Athletics 
(en) Jim Svenøy – Track and Field Statistics
Oslostudentenes Idrettsklubb

Oslostudentenes Idrettsklubb (stiftet i 1882 som Norske Studenters Gymnastikk- og Fægteforening), mer kjent med forkortelsen OSI, er et studentidrettslag i Oslo. Alle studenter i Oslo har rett til medlemskap. Nåværende leder er Christian Røhne Jørgensen.


== Organisasjon ==
Klubben er hovedsakelig drevet av og for studenter, men også med betydelig deltakelse av forhenværende studenter, noen ansatte og andre interesserte. Målet er å gi et tilbud til alle, uansett form, ferdigheter og ambisjonsnivå. Klubben teller ca. 3 300 medlemmer, og er dermed en av landets større idrettsklubber.


== Historikk ==
Studentidrettslaget ble stiftet i 1882 som Norske Studenters Gymnastikk- og Fægteforening, da fekting ble ansett som en sentralt for en akademisk dannelse. Siden 1882 har det vært flere sammenslåinger og navneendringer.
I 1937 ble klubben slått sammen med Studentenes Idrettsforening (stiftet 1914) under sistnevnte navn. Ni år senere, i 1946 endret klubben navn til Oslo Studentenes Idrettslag. I 1972 slo klubben seg sammen med Akademisk Ballklubb (stiftet 1933). I 1983, etter å ha blitt sammenslått med Kvinnelige Studenters Idrettsklubb (stiftet 1896 som Kvindelige Studenters Gymnastikkforening), skiftet klubben navn til Universitetets Idrettsklubb i Oslo. Klubbens navn, slik vi kjenner det idag, ble først endret i 1988, da klubben tok navnet Oslo Studentenes Idrettsklubb, sammendratt til Oslostudentenes Idrettsklubb i 2005.


== Idretter ==


== Eksterne lenker ==
Offisielt nettsted 
Universitetsidretten Museum for universitets- og vitenskapshistorie
Noman Mubashir

Noman Mubashir (født 1974 på Lørenskog) er en norsk programleder i NRK. 
Noman Mubashir begynte sin karriere som reporter for Migrapolis på NRK og fortsatte etter hvert som nyhetsanker for Østlandssendingen i NRK. Han har gitt ut fire bøker. Hans første utgivelse var Mitt liv som Ola Noman, hvor han forteller på en humoristisk måte hvordan det var å vokse opp som barn av pakistanske innvandrere på Lørenskog. Hans andre bok var En Noman i Pakistan som er reisebrev fra Pakistan, basert på  hans NRK-serie med samme navn. Han har også gitt ut kokeboka Yum Yum med Noman og romanen Oslostaner som blant annet handler om muslimske ekstremister.
Mubashir var den første norske muslim som har ledet lørdagsunderholdningen i NRK, da han ledet Sommeråpent 30. juli 2005. Han har siden jobbet som reporter for Frokost-TV, vært programleder for Drømmerollen og for matprogrammet Yum yum på NRK. Han har også ledet livssynsserien Oh My God og reiseserien Hva har du i bagasjen (foreløpig to sesonger) hvor han tar med norske kjendiser til et sted i verden hvor de har sine røtter. I sesong en fant NRK supermodell Vendela Kirsebom sin tyrkiske pappa.
Mubashir har også hatt en av hovedrollene i Nationaltheatrets Kvinnen fra det indiske hav – Bollywood Ibsen i 2006. I 2008 ble han tildelt Seerprisen fra Riksmålsforbundet. 
Mubashir har jobbet for å øke aksepten for muslimer i Norge. Han tilhører den islamske ahmadiyyabevegelsen.
I 2011 deltok han i sesong 7 av TV2-programmet Skal vi danse, der han konkurrerte sammen med den profesjonelle danseren Nadya Khamitskaya. Han røk ut i programmet 22. oktober 2011 etter sin fjerde danseduell, denne gangen mot fotballspilleren Lars Bohinen og hans dansepartner Alexandra Kakurina.
Mubashir er også kjent for sin klesstil. Han har flere ganger blitt kåret til Norges best kledde mann av VG og Se og Hør.


== Referanser ==


== Kilder ==
Ny programleder i Kulturnytt
Privat-P2P

Privat-P2P-nettverk er peer-to-peer (P2P eller likemann til likemann) nettverk som kun tillater noen felles datamaskiner som alle parter stoler på, til å dele filer. Dette kan oppnås ved å bruke en sentral server eller en hub til å verifisere klienter, som i såfall vil gir samme funksjonaliteten som en privat FTP-tjener, men hvor filer overføres direkte mellom klientene. Alternativt så kan brukeren utveksle passord eller nøkler med sine venner for å danne et desentralisert nettverk. Imotsettning til hvordan de beslektede friend-to-friend (F2F)-nettverk fungerer, så tillater imidlertid P2P-nettverk sine brukere å koble seg til hvem de vil, så de kan derfor ikke vokse i størrelse uten å kompromittere sine brukeres anonymitet. Enkelte programmer, slik som WASTE, kan konfigureres for både privat-P2P og F2F.


== Programvare ==
Aimster – P2P-programvare som benyttet seg av en venneliste for å begrense deling, var tidlig ute
AllPeers – en fildelingsutvidelse til nettleseren Mozilla Firefox
CSpace – kryptert og tjenerløs fildeling, direktemeldinger og chat
Direct Connect – fildeling og chatting ved bruk av private hubber
GigaTribe – kryptert fildeling og chat
Infinit - fildeling app med lokal kryptering som er basert på (resultater av) forskning ved University of Cambridge.
Groove – groupware basert på P2P-teknologi
Pichat – privat P2P-chatprogramvare
PowerFolder – privat fildeling for lokale datanett
Turtle F2F – direktemeldingsystem og fildeling kun med de du kjenner
WASTE – privat-P2P programvare som egner seg til grupper fra 10 til 50 brukere


== Referanser ==


== Se også ==
Darknet
Friend-to-friend
Peer-to-peer
Kyrre skole

Kyrre skole var en avdeling av Bjørgvin videregående skole i Bergen, nå underlagt Bergen katedralskole. Skolen er for ungdommer som trenger tilrettelagt undervisning, hvilket betyr at skolen er forbeholdt elever som av forskjellige grunner ikke kan følge ordinært undervisningsopplegg ved behov for enten å ta opp igjen fag eller fullføre videregående skolegang. Skolen har pr begynnelsen av skoleåret 09-10 et elevtall på 110, de fleste i tenårene og tjueårsalderen.
Skolen tar imot elever fra 16 år og oppover, og elever fra 16-24 år (med opplæringsrett) har førsterett til skoleplass. Kyrre skole har flere ganger av forskjellige grunner blitt truet med redusering av tilbudet og nedleggelse.Skolen tilbyr studiespesialiserende program med fordypningsfagene språk og samfunnsfag. Elever følger individuelle opplæringsplaner med alt fra to til over tjue timer i uken. Skolen tilbyr imidlertid ikke fulle timeplaner, og de fleste av elevene har derfor under tjue timer i uken. Begrunnelsen for dette er at elever som takler fulle timeplaner kan klare å gå på ordinære skoler.  Kyrre skole er ikke tilrettelagt for rullestolbrukere.
Bygget på to etasjer har eget mørkerom, formingsrom og keramikkrom, men gymnastikkelever må bruke andre skolers gymsal – eksempelvis blir Katedralskolens ene gymsal benyttet i skoleåret '09-10.
Karaktermessig klarer elevene seg over gjennomsnittet, selv om fraværet blant mange er høyt – miljøet på skolen blir dessuten betraktet som svært bra. Skolens eksamenssnitt for skoleåret 06-07 var 4,74.
De fleste elevene ved skolen har gått på ordinære skoler tidligere, og det er også fullt mulig å gå senere år på andre skoler; det avhenger av elevens egen interesse og ønsker samt hvorvidt det er behov for særlig tilrettelegging videre.


== Referanser ==
Alonso Sanchez

Alonso Sanchez (født 1547 i Modejar i Spania, død 27. mai 1593 i Alcalá) var en spansk jesuitt som ved sine reiserapporter fra mange oppdrag i de spanske kolonier og i Kina har gitt historikere et rikt innblikk i mange forhold der han hadde ferdes. En rekke av rapportene er bare tilgjengelige i originalmanuskript, og er ikke trykket og offentliggjort. 
Alonso Sanchez trådte inn i jesuittordenen i 1565. Etter sin akademiske utdannelse og prestevielse ble han i 1572 sendt til Mexico som leder for jesuittenes misjonsvirksomhet der. I 1581 ble han forflyttet til Filippinene. I periodene  1582-1583 og 1583-1585 foretok han reiser til Kina. 
I 1586 ble han utsett til sendemann ved hoffene i Madrid og Roma, og reiste via Mexico tilbake til Europa.


== Litteratur ==
Colin-Pastells: Labor evangélica de los Obreros de la Compañia de Jesús en las Islas Filipinas,  Nueva edición ilustrada con copia de notas y documentos por Pable Pastells S.J., 3 binde, Barcelona 1900-1904
A. Astrain: Historia de la Compañia de Jesús en la Asistencia de España, 7 bind, Madrid 1912-1925
R. Streit-J. Dindinger: Bibliotheca Missionum, Münster-Aachen-Freiburg 1916 ff., IV, 326-331
H. Bernard: Les Îles Philippines du Grand Archipel de la Chine, Tientsin 1936 (samme i «Nouvelle Revue Théologique 64» (Tournai-Louvain-Paris 1937), 261-283
J. Calbrecht: Een document der 16e eeuw, i: «Miscellanea Historica de Meyer» 2 (Leuven 1946), 696-984
F. Zubillaga: Instrucción de Borja al Premier Provincial de Nueva España (1571). Métodos misionales, i: «Studia Missionalia 3» (Roma 1947), 155-207 (samme i «Monumenta Mexicana», bd. I (1570–1580), Roma 1956
E.J. Burrus: Pioneer Jesuit Apostles among the Indians of New Spain (1572–1604), i: «Archivum Historicum Societatis Iesu» 25 (Roma 1956), 574-597A. Mulders: Missionsgeschichte. Die Ausbreitung des katholischen Glaubens, Regensburg 1960, 222. 244F.J. Alegre: Historia de la Compañia de Jesús en Nueva España Tomus I (1566–1596), Nueva edición por E. Burrus S.J. y F. Zubillaga S.J., Rom 1956
H. de la Costa: The Jesuits in the Philippines, Cambridge 1961;
LThK 2IX, 306 f.
Nepal – riksveier

Nepal – riksveier(på nepali rajmarg). 
Nepal har i dag 15 riksveier
Itaguaí

Itaguaí er en by og kommune i delstaten Rio de Janeiro i sørøstregionen av Brasil. Byen ble grunnlagt i 1688. Kommunen har en befolkning på 93 662 (2005) og dekker et areal på 272 km². Kommunen grenser til nabokommunene Mangaratiba, Paracambi, Piraí, Rio Claro, Rio de Janeiro og Seropédica.
Itaguaí ligger om lag 75 km vest for Rio de Janeiro by, ved Sepetiba-bukta. Byen har en havn som ble åpnet i 1982. Et viktig eksportprodukt er alumina. 


== Galleri ==


== Referanser ==


== Eksterne lenker ==
Offisielt nettsted 
(en) Itaguaí – kategori av bilder, video eller lyd på Commons 
http://www.jornalatual.com.br/
2. serierunde i Tippeligaen 2007

2. serierunde i Tippeligaen 2007 startet lørdag 14. april klokken 19:00 med Fredrikstad mot Lyn. Runden fortsatte med fem kamper søndag 15. april, fire kamper klokken 18:00 og én kamp 20:00. Runden avsluttet mandag 16. april klokken 19:00 med Brann mot Strømsgodset.
I denne runden ble de nye stadionene til Fredrikstad, Fredrikstad Stadion, og Start, Sør Arena tatt i bruk. Også på Brann stadion, og på Odd Grenlands Skagerak Arena ble det innviet nye tribuner. 
Runden ble preget av rasismebeskyldninger mot Starts Atle Roar Håland og Kristofer Hæstad fra Vikings nigerianske spiss Peter Ijeh.


== Fakta ==


== Eksterne lenker ==
Tippeligaen 2007: Terminliste og resultater på altomfotball.no
Tippeligaen 2007: Terminliste og resultater på nifs.no
Tone (navn)

Tone er et kvinnenavn med opprinnelse i det norrøne navnet Þorný som er dannet av gudenavnet Þórr (Tor) og nýr, «ny». På slovensk kan Tone være et mannsnavn, en kortform av Anton.


== Utbredelse ==
Tone er lite utbredt utenfor Norge.
Tabellen nedenfor gir en detaljert oversikt over populariteten til kvinnenavnet Tone  i noen av de landene hvor statistikk er tilgjengelig.
Tonje er en utbredt variant av navnet.
Tone er kjent i Norge i denne formen fra 1400-tallet, tidligere som Þonny, Þonne eller Þone. Tone var blant de mest populære navnene på nyfødte jenter i Norge i perioden ca. 1955–1975.


== Kjente personer med navnet ==
Personene i listen er ordnet kronologisk etter fødselsår.

Tone Jensen (1955–), norsk redaktør
Tone Hulbækmo (1957–), norsk musiker
Tone Hødnebø (1962–), norsk forfatter
Tone Norum (1965–), norsk-svensk sanger
Tone Damli Aaberge (1988–), norsk sanger


== Se også ==
Tone (andre betydninger)


== Referanser ==


== Eksterne lenker ==

(en) Behind the Name: Tone
(en) Think Baby Names: Tone
Færøybankene

Færøybankene er en fiskebanke som strekker seg rundt 100 km sørvestover fra Færøyene. Bredden er på mellom 50 og 70 km og minstedybden er på 87 meter. Området har sin egen torskestamme som har vært viktig for Færøyenes fiskeindustri.


== Eksterne lenker ==
Kart over fiskebanke fra met.no
Savage Garden

Savage Garden var en australsk duo som besto av Darren Hayes (vokal) og Daniel Jones (keyboard, gitar). Duoen hadde suksess mellom 1997 og 2000 med låtene «Truly Madly Deeply», " To The Moon And Back" og «I Knew I Loved You». Duoen ble oppløst i 2001. Hayes holder på med et eget soloprosjekt og Jones hjelper unge artister i Australia.


== Diskografi ==


== Eksterne lenker ==
(en) Offisielt nettsted 
(en) Savage Garden på Apple Music 
(en) Savage Garden på Discogs 
(en) Savage Garden på MusicBrainz 
(en) Savage Garden på SoundCloud 
(en) Savage Garden på Spotify 
(en) Savage Garden på Songkick 
(en) Savage Garden på Last.fm 
(en) Savage Garden på Genius — sangtekster 
(en) Savage Garden på AllMusic 
Savage Garden på Twitter 
Savage Garden på Facebook 
Savage Garden på YouTube 
Savage Garden på YouTube 
Savage Garden på Myspace
Bernard Buffet

Bernard Buffet (født 10. juli 1928, død 4. oktober 1999) var en fransk maler.
Buffet ble født i Paris og studerte kunst ved École nationale supérieure des beaux-arts(det nasjonale kunstakademi) og arbeidet i atelieret til Narbonne sammen med bl.a. Maurice Boitel og Louis Vuillermoz.
Med støtte fra kunsthandleren Maurice Garnier, laget Buffet religiøse malerier, landskaper, portretter og still-leben. Han hadde minst en stor utstilling årlig. 
Buffet var gift med sangeren Annabel Buffet (født Schwob). En av hans elever, Jean Claude Gaugy skapte begrepet «lineær ekspresjonisme».
Buffet led av Parkinsons sykdom og ble etterhvert hemmet i å male, slik at han valgte å avslutte livet ved selvmord.


== Referanser ==


== Kilder ==
artnet


== Eksterne lenker ==
(en) Bernard Buffet – kategori av bilder, video eller lyd på Commons 
(en) Bernard Buffet på Internet Movie Database 
(en) Bernard Buffet hos The Movie Database 
(en) Bernard Buffet på Discogs 
(en) Bernard Buffet på MusicBrainz 
Musee Bernard Buffet